
Nr.7
13.1.p.
Par nekustamā īpašuma Pērles iela (Ielejās) pieņemšanu bez atlīdzības
Olaines novada pašvaldības īpašumā sabiedrības vajadzībām
Tiek dots vārds: Andrim Bergam

Olaines novada pašvaldībā 2026.gada 18.jūnijā saņemts sabiedrības ar ierobežotu atbildību “ANILINA” (turpmāk – SIA ANILINA), reģistrācijas Nr. 40003670999, juridiskā adrese Pērles iela 19, Ielejas, Olaines pag., Olaines nov., LV-2127, iesniegums (reģ.                                                              Nr ONP/1.1./26/4310-SD), kurā SIA ANILINA lūdz pašvaldību pieņemt īpašumā bez atlīdzības sabiedrības vajadzībām zemes vienību ar kadastra apzīmējumu 8080 0140 345,    0.1368 ha platībā (asfaltētu piebraucamo ceļu), nosaukums Pērles iela, Olaines pag., Olaines nov., kadastra numurs: 80800140445 (īpašumu tiesības ierakstītas Rīgas rajona tiesas Olaines pagasta zemesgrāmatas nodalījumā Nr.100000956974) un kopā ar minēto zemes vienību pašvaldības īpašumā tiek nodots arī ielas apgaismojums un ar ceļu saistītā inženiertehniskā infrastruktūra.

Izvērtējot iesniegumā izteikto lūgumu un ar lietu saistītos apstākļus, konstatēts:
Ar Olaines novada pašvaldības domes 2025.gada 27.jūlija sēdes lēmumu “Par zemes ierīcības projekta nekustamajam īpašumam Pērles ielā 19 (Ielejās) pirmās kārtas apstiprināšanu, nekustamā īpašuma lietošanas mērķu, apgrūtinājumu, adresācijas noteikšanu” apstiprināta zemes ierīcības projekta pirmā kārta nekustamā īpašuma Pērles iela 19 (kadastra Nr.80800140226) zemes vienības sadalei, noteikti plānotajām zemes vienībām nekustamā īpašuma lietošanas mērķi, apgrūtinājumi, adresācija, t.sk. zemes vienībai Nr.2 ar kadastra apzīmējumu 80800140345 – 0,1364 ha piešķirts nosaukums - Pērles iela, Ielejas (NĪLM               kods 1101 - Zeme dzelzceļa infrastruktūras zemes nodalījuma joslā un ceļu zemes nodalījuma joslā).
Rīgas rajona tiesas Olaines pagasta zemesgrāmatas nodalījumā Nr. 100000956974, kadastra numurs: 80800140445, nosaukums: Pērles iela, Olaines pag., Olaines nov., sastāvošs no zemes vienības ar kadastra apzīmējumu 80800140345, 0.1368 ha platībā, īpašuma tiesības ierakstītas uz īpašnieka - sabiedrības ar ierobežotu atbildību “ANILINA”, reģistrācijas      numurs 40003670999, vārda. Žurnāls Nr. 300008589104, lēmums 17.06.2026.
Būvniecības informācijas sistēmā reģistrētas šādas būvniecības lietas:
1) BIS-BL-823397-14674 “Zemes gabalu pievadceļš”;

**03.07.2025. Nr.BIS-BV-5.26-2025-5340 Atzīme par būvdarbu pabeigšanu 28.02.2025. vienkāršotās būvniecības iecerē Nr.BIS-BV-2.8-2025-202 – pēc objekta apsekošanas 22.01.2025. konstatēts, ka būvdarbi veikti atbilstoši akceptētajai ieceres dokumentācijai.

2) BIS-BL-851383-14850 “Elektroapgādes kabelis un sadale”;

**02.08.2025. Nr.BIS-BV-5.24-3613 Atzīme par būvdarbu izpildi 10.03.2025. vienkāršotās būvniecības iecerē Nr.BIS-BV-2.5-2025-2607 - pēc objekta 01.08.2025. apsekošanas konstatēts, ka būvdarbi veikti atbilstoši akceptētajai ieceres dokumentācijai.
Saskaņā ar Valsts zemes dienesta Kadastra informācijas sistēmas datiem, zemesgabalam noteikta - fiskālā kadastrālā vērtība EUR 87.00; universālā kadastrālā vērtība EUR 383.00.


Saskaņā ar:
Pašvaldību likuma:

10.panta pirmās daļas 16.punktu, dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu;

4.panta pirmās daļas 3.punktu, pašvaldības autonomā funkcija – gādāt par pašvaldības īpašumā esošo ceļu būvniecību, uzturēšanu un pārvaldību;

Zemes pārvaldības likuma 8.panta septīto daļu, valsts vai pašvaldība atbilstoši budžeta iespējām vienojas ar zemes īpašnieku par zemes zem ceļa vai ielas atsavināšanu un atsavina to saskaņā ar normatīvajiem aktiem par sabiedrības vajadzībām nepieciešamā nekustamā īpašuma atsavināšanu;


Publiskas personas finanšu līdzekļu un mantas izšķērdēšanas novēršanas likuma:

2.panta pirmo daļu,  publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajiem mērķiem, kā arī normatīvajos aktos noteiktajai kārtībai.

 3.pantu:

 1) publiska persona rīkojas ar finanšu līdzekļiem un mantu lietderīgi, tas ir, rīcībai jābūt tādai, lai mērķi sasniegtu ar mazāko finanšu līdzekļu izlietojumu;

 2) manta iegūstama īpašumā par iespējami zemāku cenu.

Olaines novada pašvaldības dome secina, ka SIA ANILINA lūdz pieņemt bez atlīdzības sabiedrības vajadzībām asfaltēto piebraucamo ceļu - zemes vienību ar kadastra               apzīmējumu 8080 0140 345, 0.1368 ha platībā, nosaukums Pērles iela, Olaines pag., Olaines nov., kadastra numurs: 8080 014 0445, kopā ar minēto zemes vienību tiek nodots arī ielas apgaismojums un ar ceļu saistītā inženiertehniskā infrastruktūra.

Ievērojot iepriekš minēto, Finanšu komitejas 2026.gada 22.jūlija sēdes protokolu Nr.7 un, pamatojoties uz Pašvaldību likuma 4.panta pirmās daļas 3.punktu, 10.panta pirmās daļas 16. un 21.punktu, Zemes pārvaldības likuma 8.panta septīto daļu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu un 3.pantu, atklāti balsojot ar 11 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, J.Precinieks, M.Vanags, J.Kuzmins, pret nav, atturas nav, dome nolemj:

1. Pieņemt no sabiedrības ar ierobežotu atbildību “ANILINA” (reģistrācijas                                       Nr. 40003670999) pašvaldības īpašumā bez atlīdzības sabiedrības vajadzībām nekustamo īpašumu Pērles iela, Ielejas, Olaines pagasts, Olaines novads, kadastra numurs: 80800140445 (Nekustamā īpašuma sastāvs - zemesgabals ar kadastra apzīmējumu 8080 0140 345, 0.1368 ha platībā) un uz tā esošo infrastruktūru (inženierbūvi).

2. Uzlikt par pienākumu sabiedrībai ar ierobežotu atbildību “ANILINA” iesniegt lēmuma 1.punktā noteiktā nekustamā īpašuma pamatlīdzekļu uzskaites kartiņas (par zemi un inženierbūvēm ar uzskaites vērtību).  

3. Pilnvarot pašvaldības:

3.1. izpilddirektoru noslēgt līgumu ar sabiedrību ar ierobežotu atbildību “ANILINA” (reģistrācijas Nr. 40003670999) par lēmuma 1.punktā noteiktā nekustamā īpašuma pieņemšanu pašvaldības īpašumā bez atlīdzības sabiedrības vajadzībām pēc lēmuma 2.punkta izpildes.
3.2. Attīstības nodaļai pēc lēmuma 3.1.punktā noteiktā izpildes lēmuma 1.punktā noteikto nekustamo īpašumu:

3.2.1. iekļaut (uzskaitīt) pašvaldību ceļu un ielu sarakstā; 

3.2.2. iekļaut pašvaldības apsaimniekojamo nekustamo  īpašumu sarakstā;

3.2.3. pieņemt ar aktu Pērles ielas un apgaismojuma tehnisko dokumentāciju.

3.3. Finanšu un grāmatvedības nodaļai pēc lēmuma 3.1.punktā noteiktā izpildes: 

3.3.1. nodrošināt lēmuma 1.punktā noteiktā nekustamā īpašuma (t.sk. infrastruktūras (inženierbūves)) grāmatvedības uzskaiti atbilstoši Latvijas Republikas normatīvajos aktos noteiktajai kārtībai, kura attiecināma uz pieņemto īpašumu (mantisku vērtību);

3.3.2. apmaksāt ar valsts nodevu un zemesgrāmatas nodevu par lēmuma 1.punktā noteiktā nekustamā īpašuma ierakstīšanu zemesgrāmatā. 

3.4. Īpašuma un juridiskajai nodaļai pēc lēmuma 3.1.punkta izpildes, nodrošināt lēmuma 1.punktā noteiktā nekustamā īpašuma ierakstīšanu Rīgas rajona tiesas Zemesgrāmatu nodaļas, Olaines pagasta zemesgrāmatā uz Olaines novada pašvaldības (reģistrācijas Nr. 90000024332) vārda.

4. Atbildīgais par lēmuma izpildi pašvaldības izpilddirektors.

Sēdes vadītājs








A.Bergs

